google/wiki40b huggingface dataset:
Pranas Raščius

Pranas Raščius (1932 m. rugsėjo 24 d. Utenos apskrityje, Užpalių valsčiuje, Linskio kaime, Peldiškių vienkiemyje – 1987 m. liepos 21 d. Vilniuje) – poetas, Lietuvos rašytojų sąjungos narys.

Biografija

Mokėsi Užpaliuose, 1951 m. baigė Svėdasų vidurinę mokyklą, 1956 m. – LŽŪA Hidromelioracijos fakultetą (dab. Lietuvos žemės ūkio universitetas).
1955–1987 m. dirbo „Tiesos“, „Literatūros ir meno“, „Šluotos“, „Pergalės“ redakcijose. Su V. Grivicku parašė libretą B. Gorbulskio satyrinei operai „Frank Kruk“, su Č. Valadka – V. Telksnio operetei „Girnų muziejus“. Kompozitoriai V. Telksnys, A. Makačinas ir kt. sukūrė melodijas jo žodžiams.

Laisvalaikis

Raščius itin mėgo gamtą, visuomet mielai joje leisdavo laiką. Ypač kūrėjas buvo pamėgęs žvejybą, kurios teikiamais malonumais mėgavosi Puvočių kaime, Varėnos rajone, žvejodamas Merkyje. Pranas Raščius Puvočiuose turėjo vasarnamį, kuriame ilsėdamasis rasdavo įkvėpimą, taip pat gražiai sutardavo su kaimo žmonėmis. Įvažiavus į Puvočius, kūrėją primena jo mirties metinėms pasodinta 55 ąžuoliukų alėja.
Rasutė Andriušytė-Žukienė

Rasutė Andriušytė-Žukienė (g. 1960 m. rugpjūčio 1 d. Jurbarke) – Lietuvos dailės istorikė, kritikė, humanitarinių mokslų daktarė.

Biografija

1986 m. baigė Vilniaus dailės akademiją. 1987–1993 m. dirbo Nacionaliniame Čiurlionio dailės muziejuje, nuo 1991 m. ir Vytauto Didžiojo universitete, nuo 1999 iki 2000 m. buvo Vilniaus dailės akademijos Kauno dailės instituto direktoriaus pavaduotoja. Dirba VDU Meno fakultete profesorės pareigose.

Mokslinė veikla

Tiria XX a. Rytų Lietuvos, ypač M. K. Čiurlionio ir Vakarų Europos dailę. Paskelbė dailėtyros straipsnių apie M. K. Čiurlionio kūrybą Lietuvos, Rusijos, Italijos, Vokietijos, Japonijos leidiniuose, sudarė lietuvių dailininkų grupių kūrybos katalogų. Surengė personalinių ir grupinių lietuvių dailininkų parodų. Pirmosios parodos Nacionalinėje dailės galerijoje "Spalvų ir garsų dialogai: M. K. Čiurlionio ir amžininkų kūryba" kuratorė (kartu su prof. Wojtechu Lahoda, Čekija). Rašo dailės kritikos straipsnius, parodų recenzijas Lietuvos ir užsienio spaudoje.
Venesuelos judėjimas į socializmą

Venesuelos judėjimas į socializmą (MAS, Movimiento al socialismo) – Venesuelos kairioji socialinės demokratijos politinė partija.
Ričardas Zdanavičius

Ričardas Zdanavičius – Zdanas (g. 1956 m. birželio 3 d. Vilniuje) – lietuvių dailininkas tapytojas. Gyvena Vilniuje. Jau 13 metų rengia tęstinį parodų ciklą „Dialogas III“.
GnRH

Gonadotropinis liberinas (angl. gonadotropin-releasing hormone, sutr. GnRH) – tai peptidinis hormonas, kurį gamina ir išskiria pogumburis. GnRH reguliuoja gonadotropinių hormonų sekreciją, visų pirma – liuteinizuojančio hormono ir folikulino. GnRH gamyba priklauso nuo to, koks yra organizme kitų hormonų lygis, ypač – androgenų ir estrogenų. Šis hormonas reguliuoja sudėtingus procesus organizme, tokius kaip folikulo augimas, ovuliacija, geltonkūnio susidarymas (pas moteris) bei spermatogenezė (spermatozoidų sintezė – pas vyrus).
Kidričevas

Istorija

Iki II pasaulinio karo vadinosi Strnišče, bet buvo pervadintas B. Kidričiaus (1912–1953), slovėnų partizanų veikėjo, garbei.
Chesley Burnett Sullenberger

Chesley Burnett („Sully“, Sullenberger III, g. 1951 m. sausio 23 d. Denvilis, Kalifornija) – amerikiečių lakūnas, išgarsėjęs, sėkmingai nutūpdinęs lėktuvą priverstinio nusileidimo metu Hadsono upėje, Niujorke. Sullenberger studijavo U. S. Air Force Academy, Purdue University ir University of Northern Colorado. Bombonešių pilotas U.S. Airforce, reguliariųjų oro linijų lakūnas.
Sullenberger vedęs, turi 2 dukras.
Urnamu teisynas

Urnamo teisynas, Urnamo kodeksas – seniausias (žinomas, išlikęs) rašytinis teisės šaltinis. Parašytas šumerų kalba apie 2100 m. pr. m. e. Ūro karaliaus Ur-Namu arba jo sūnaus Šulgio pavedimu. Ur-Nammu teisynas nebuvo teisės kodifikacija (kodeksas) modernia prasme, o tiesiog paprastas teisės normų rinkinys. Kadangi pilnas teisyno tekstas nėra išlikęs, nežinoma pilna jo apimtis, išlikę yra tik 40 straipsnių. Iš principo skiriamos dvi žmonių klasės – piliečiai (lú) ir vergai (arad/géme). Aptinkamas „akis už akį“ principas, tačiau teisynas buvo ne toks žiaurus ir teigė, kad už kieno nors apakinimą turėtų būti baudžiama pinigine bauda, o ne akies išdūrimu.

Šaltiniai

Yra išlikę 5 babiloniečių nuorašai, rasti Nipūro, Uro ir Siparo miestuose. Pilnas tekstas nėra išlikęs, tačiau nuorašai persidengia ir leidžia susidaryti viso kodekso vaizdą. Kita vertus, nuorašai nėra identiški, o skirtingi to paties teksto variantai, greičiausiai kopijuoti nuo skirtingų originalų (užrašų ant šventyklų ir stelų).
Marian Lalewicz

Biografija

Gimė 1876 m. lapkričio 21 d. Vilkaviškyje. 1895 m. baigė mokyklą Suvalkuose. 1901 m. baigė Sankt Peterburgo architektų mokykla. Vėliau tobulinosi Švedijoje, Norvegijoje, Vokietijoje, Austrijoje ir Italijoje. Iki 1917 m. dirbo mokytoju įvairiose Sankt Peterburgo mokyklose bei projektavo namus šiame mieste ir Maskvoje. Po I pasaulinio karo persikraustė gyventi į Lenkiją. 1925–1927 m. buvo Varšuvos technikos universiteto dekanas, 1935–1938 m. prorektorius. Aktyviai dalyvavo kultūros paveldo statinių rekonstrukcijose.
II pasaulinio karo metu dirbo mokytoju slaptose mokyklose. 1943 m. vokiečių suimtas ir įkalintas. Varšuvos sukilimo metu, 1944 m. rugpjūčio 21 d. buvo sušaudytas ir palaidotas masinėje kapavietėje. Po karo Povonzkų kapinėse jam pastatytas simbolinis paminklas.
Uficių galerija

Uficių galerija (it. Galleria degli Uffizi) – vienas seniausių ir garsiausių pasaulio meno muziejų, esantis Florencijoje, Italijoje. Sutrumpintai − Uficiai.
Galerijos kolekcijoje yra vieni žymiausių paveikslų meno istorijoje, kaip S. Botičelio „Veneros gimimas“, L. da Vinčio „Geroji naujiena“ ir daugelis kitų.

Istorija

Pastatas buvo pradėtas statyti 1560 m. Giorgio Vasari pagal Medičių giminės Toskanos kunigaikščio Cosimo I de' Medici užsakymą. Pagal Giorgio Vasari (kuris mirė 1574 m.) brėžinius statybas tęsė Alfonso Parigi ir Bernardo Buontalenti. Pasagos formos pastatas baigtas 1581 m. ir pasižymėjo ypač ilgu vidiniu kiemu, kuris atsiveria į Arno upę.
Iš pradžių pastate įsikūrė valstybės administracijos valdininkai (iš to kilo pavadinimas: lot. Uffizi 'raštinė, kontora'), tribunolas, archyvas ir netgi teatras. Tik maža dalis, vad. Uficių tribūna, buvo skirta Medičių šeimos meno kolekcijai. Ilgainiui galerijai buvo skiriama vis daugiau vietos, pakol visas pastatas nevirto vienu muziejumi. Išmirus Medičių šeimai (vyriškajai linijai) 1737 m. pagal susitarimą su paveldėtojais pastatas ir meno kolekcija atiteko valstybei ir 1769 m. muziejus atidarytas viešam lankymui.
XIX a. pirmoje pusėje pastatytos žymių Florencijos miesto veikėjų skulptūros portike dar pagal originalų Giorgio Vasari sumanymą. Muziejui priklauso riboto lankymo „Vazario koridorius“ – uždaro tipo tiltas-koridorius, suprojektuotas Giorgio Vasari 1565 m. tam, kad sujungti kunigaikščio rezidencijas Vekjo ir Piti rūmus. „Vazario koridorius“ kerta dalimi Uficių galeriją ir eina per Arno upę Piti rūmų link.
1993 m. šalia pastato sprogo automobilyje bomba, kuri dalinai apgadino sienas. Žuvo 5 žmonės. Beveik aišku, kad tai buvo mafijos išpuolis dėl tuo metu suaktyvėjusios Italijos policijos antimafijinių veiksmų.
Nuo 2006 m. vykdomas Uficių galerijos praplėtimo projektas, kurio tikslas praplėsti meno ekspozicijos plotą nuo 6 000 iki 13 000 m². 2008 m. duomenimis galeriją aplankė virš 1,5 mln. lankytojų.
Boro Talos mongolų autonominė prefektūra

Geografija

Prefektūra yra Kazachstano pasienyje. Paviršių sudaro Džungarijos lygumos dalis, įsiterpusi tarp Borohoro ir Džungarijos Alatau kalnų. Telkšo Ebi Nuro ir Sajramo ežerai.
Puikioji Roma

Turinys

Filme parodijuojamas šiuolaikinės italų aukštuomenės gyvenimas, kupinas intrigų, tarpusavio apgavysčių, vagysčių ir kitokių nusikaltimų, kuriuos vis tenka tirti komisarui Kvintilijui. Nusigyvenęs baronas, vagiantis moterų papuošalus, vaikų pagrobimą inscenizuojantys sutuoktiniai, meilužę turintis monsinjoras – visi jie iš pažiūros tvarkingi ir paklusnūs piliečiai, iš tiesų kiekviena proga besitaikantys išpešti sau naudos iš aplinkinių. Kuomet komisaras išsiaiškina pagrobimo apgavystę, jam pagrasinama perkėlimu, o galiausiai, kad byla būtų numarinta, suteikiamas paaukštinimas.
Filmo pabaigoje beveik visi herojai išplaukia į jūrą jachta, šoka maudytis, tačiau pamiršta palikti kopėčias. Jie bergždžiai mėgina įsigauti į laivą, tačiau galiausiai netenka jėgų ir nuskęsta...
Danutė Baliūnienė

Biografija

1987 m. baigė Kauno medicinos institutą, gydytoja. VšĮ Vievio bendrosios praktikos gydytojų kabineto direktorė, gydytoja.
Liberalų ir centro sąjungos narė. 2003–2004 m. ir 2007 m. Elektrėnų savivaldybės tarybos narė.
Lietuvos samariečių draugijos Vievio skyriaus pirmininkė. Sutuoktinis Gediminas, vaikai Nerijus, Gediminas.
Tiandzino uostas

Tiandzino uostas (kin. 天津港) – Kinijos įvairių paskirčių uostas Tiandzino mieste.
Tiandzino uostas įkurtas 1860 m. kaip Tangu uostas. Visa uosto infrastruktūra užima 121 km² plotą. Tai didžiausias jūrų uostas šiaurinėje Kinijos dalyje. 2013 m. Tiandzino uostas buvo 10-as didžiausias pasaulio ir 6-as Kinijos uostas. Metinė uosto krova – 13 mln. TEU.
2015 m. rugpjūčio 12 d. Tiandzino uoste įvyko nežinomos kilmės sprogimai, kurių metu žuvo daugiau nei 50 žmonių ir dar 700 sužeisti.
Makedonijos regionas

Etimologija

Pasak graikų mitologijos makedonų (Μακεδόνες – Makedónes), kurie apgyvendino vakarinę, pietinę ir vidurinę regiono dalį ir įkūrė Makedonijos karalystę, protėviu buvo Makedonas (Μακεδών / Μακηδών, transl. Makedōn / Makēdōn). Pasak Herodoto makedonai buvo dorėnų gentis.
Herfølge BK

Istorija

2009 m. geriausi klubo žaidėjai perėjo į naują HB Koge klubą.
Ilvaitas

Ilvaitas sorosilikatinis mineralas iš geležies ir kalcio turintis formulę: CaFe²⁺₂Fe³⁺Si₂O₇O(OH).
Ilvaitas kristalizuojasi ortorombinėje sistemoje ir sudarytas iš prizmiškų kristalų bei stulpelinės masės. Ilvaitas savo stuktūra artimas lavsonitui.
Kietumas pagal Moso skalę nuo 5.5 iki 6.0, specifinis tankis nuo 3.8 iki 4.1.
Spalva nuo juodos iki rudai juodos ar pilkos.
Ilvaitas slūgso kontaktinio metamorfizmo vietose ir skarno rūdų telkiniuose. Kiek rečiau aptinkamas sienituose.
Ilvaitas pirmą kartą buvo aprašytas 1811 m. Elbos saloje (Italija) ir pavadintas pagal Ilva lotynišką Ilvos salos pavadinimą.
Caffè Fiorio

Caffè Fiorio – istorinė kavinė Turine (šiaurės Italija), esanti Via Po gatvėje.
Įkurta 1780 m. tapo madinga Sardinijos karalystės sostinės menininkų, intelektualų ir politikų susitikimo vieta. Joje susitikdavo politikas Urbano Rattazzi, politikas, dailininkas ir rašytojas Massimo D’Azeglio, poetas Giovanni Prati, politikas Kamilas Kavūras, politikas Giacinto Provana di Collegno, politikas ir rašytojas Cesare Balbo.
Kavinė pagarsėjo kaip „Makiavelio ir kiaulių uodegų kavinė“.
Ši kavinė kartais nurodoma kaip vieta, kur buvo sugalvotas gėrimas bičerinas.
Algimantas Kuncaitis

Biografija

1983 m. baigė Lietuvos žemės ūkio akademiją, inžinierius mechanikas. Jurbarko pašto viršininkas, nuo 2009 m. UAB „Jurbarko autobusų parkas“ direktorius.
Tėvynės sąjungos narys. 2007–2009 m. Jurbarko rajono savivaldybės tarybos narys.
Karlsheimo bičiulių klubo narys. Sutuoktinė Rimutė, vaikai Valdutė, Dainius.
Frederikas Edvardas Bakutis

Frederikas Edvardas Bakutis (angl. Frederic Edward Bakutis; g. 1912 m. lapkričio 4 d. Montelas (Broktonas, Masačusetso valstija, JAV – m. 2009 m. spalio 4 d.) – lietuvių kilmės JAV kariuomenės kontradmirolas, karo lakūnas, pilotas asas.
Gimė 1912 m. lapkričio 4 d. išeivio iš Lietuvos Frank (tkr. vardas nežinomas, gimė apie 1883 m. Lietuvoje) ir Lenkijos Annie (gimė apie 1886 m. Lenkijoje) šeimoje. Turėjo du vyresnius brolius – Edvardą (gimė 1908 m.) ir Valterį (gimė 1910 m.)
F. E. Bakutis į JAV karinio jūrų laivyno akademiją įstojo 1931 m. birželio 16 d., baigė 1935 m. birželio 6 d. ir įgijo jaunesniojo leitenanto (angl. Ensign) laipsnį.
1939 m. sausio 10 d. Bakutis, baigęs mokslus Karinio jūrų laivyno aerodrome, tapo sertifikuotu Karinio jūrų laivyno aviatoriumi. Gavęs prestižinius „Auksinius sparnus“, F. E. Bakutis buvo paskirtas į Trečiosios žvalgybos eskadrilės lėktuvnešį „USS Saratoga“.
Nuo 1941 m. rugsėjo iki 1942 m. vasario JAV karinio jūrų laivyno akademiją baigė magistrantūrą.
Per Antrąjį pasaulinį karą numušė 11 Japonijos karo lėktuvų, pats irgi buvo pamuštas virš vandenyno, bet po savaitės jį išgelbėjo.
Vėliau vadovavo operacinėms jūrų pajėgoms abiejuose Žemės pusrutuliuose.
Išbandė pirmuosius JAV reaktyvinius lėktuvus ir vadovavo JAV astronautų bei jų modulių paieškos ir paėmimo iš vandenyno operacijoms.

Kariniai laimėjimai ir apdovanojimai

Už didvyrišką tarnybą F. E. Bakutis buvo apdovanotas daugybe medalių, svarbiausi iš jų – Karinio jūrų laivyno kryžius (angl. Navy Cross), Garbės legiono medalis (angl. Legion of Merit), Kryžius už pasižymėjimą teikiant oro paramą (angl. Distinguished Flying Cross), Nacionalinės aeronautikos ir kosmoso administracijos išskirtinės tarnybos medalis.
F. E. Bakutis patenka į JAV Antrojo pasaulinio karo Ramiajame vandenyne lakūnų asų gretas. JAV karo lakūnų kovinių laimėjimų apskaitos dokumentuose F. E. Bakutis minimas kaip Fred, jam priskiriami 6 asmeniškai numušti priešo lėktuvai ir dar 3 pažeisti (t. y. sunaikinti, bet ne jo vieno ugnimi).
Kornelijus Timofejevas

Kornelijus Timofejevas (g. 1992 m. liepos 25 d.) – Lietuvos futbolininkas, vartininkas.

Biografija

Žaidė KKSC Jonava, Lietava Jonava komandose, vėliau treniravosi Nacionalinėje futbolo akademijoje Kaune, 2011 m. pasirašė sutartį su Ekranas Panevėžys klubu, su kuriuo tapo Lietuvos čempionu. 2010 m. debiutavo U-19 rinktinėje.
Kavalas

Kavalas – medinis pučiamasis instrumentas, fleita, kuria grojama Balkanuose (ypač Bulgarijoje, Makedonijoje, Serbijoje, Graikijoje), Turkijoje, Užkaukazėje. Priešingai nei koncertinės fleitos, kavalo abu galai yra visiškai atviri, o grojama pučiant į nuaštrintą galą. Kavalas turi 8 skylutes, iš kurių 7 yra priekyje, o 1 gale (nykščiui).
Instrumentas paprastai gaminamas iš medžio (sedulos, abrikoso, slyvos, buksmedžio, uosio ir kt.), nors būna pagamintų ir iš rago, arundo, metalo, plastiko. Būna vientisi instrumentai, bei sudedami iš 3 dalių. Ilgis 60-90 cm, tačiau priklausomai nuo regiono instrumento forma skiriasi. Kavalu grojamos dvi oktavos. Garsas diatoninis, švelnus, svaigus, melancholiškas.
Manoma, kad kavalas kilęs iš Anatolijos, išplatintas kalnų klajoklių juriukių.
Kormis

Istorija

Vietovė apgyvendinta bent prieš 3500 metų. 1743 m. suteiktos miesto teisės.
Mūro Strėvininkai

Geografija

Kaimo šiauriniu pakraščiu teka Strėva. Žvyro karjeras. Greta kaimo stūkso Mūro Strėvininkų piliakalnis.
Melissa Satta

Biografija

Jos tėvai kilę iš Sardinijos ir vaikystėje ji gyveno tiek šioje saloje, tiek JAV. Mokyklą baigė JAV, tačiau vėliau įsikūrė Italijoje. 2003m. dalyvavo keliuose grožio konkursuose, o nuo 2005 m. ėmė dirbti įvairiose televizijose laidų vedėja.

Asmeninis gyvenimas

2006-11 m. Melisa susitikinėjo su futbolininku Christian Vieri.
2011 m. rudenį buvo paskelbta apie jos sužadėtuves su 45 metų amžiais verslininku Gianluca Vacchi. Tų pačių metų spalio mėnesį paparaciai ją užfiksavo su krepšininku Kobe Bryant, ko pasekoje šis vos neišsiskyrė su savo žmona. 
2014 m. ji susilaukė sūnaus su futbolininku Kevin-Prince Boateng, už kurio 2016 m. ištekėjo.
Kizliaras

Istorija

Vietovė gyvenama nuo seno. 1735 m. rusai Kizliare pradėjo statyti tvirtovę. Ji tapo svarbiu kariniu ir prekybiniu atramos tašku rusams užkariaujant Kaukazą ir veržiantis į Viduriniuosius Rytus. 1785 m. tapo miestu. Kizliare apsigyveno armėnai, gruzinai, osetinai, kiti Kaukazo krikščionys. Nuo XIX a. suklestėjo kaip vyno ir konjako, šilko gamybos, žvejybos centras.
Tarnovske Gurai

Istorija

Miesto istorija susijusi su sidabro, cinko ir švino atradimu ir jų kasimu bei pramone. Miesto pavadinimas siejamas su pavadinimu Tarnovicių kaimo (Tarnowice), buvusio Senųjų Tarnovicių (Stare Tarnowice) rajone, ir Góry (lenkiškai „šachtos“). 2017 m. miesto švino, sidabro ir cinko šachtos įtrauktos į UNESCO Pasaulio paveldo sąrašą.
Krūminė viksva

Morfologija

Daugiametis pilkšvai žalias retakeris 50– 70 cm aukščio trumpą šakniastiebį išauginantis augalas. Stiebai statūs tribriauniai, jų briaunos labai siaurai spanuotos, nuo pat pamato aštrios, šonai įdubę, pamatinės makštys šviesesnės negu lapinės viksvos, jų kraštai neišsisklaidę. Lapai plokšti siauresni negu lapinės viksvos, 3– 5 mm pločio, jų apatinė pusė skiauterėta, kraštai šiurkštūs. Žiedynas palyginti reta, pertraukta, pailga dažnai šakota, 3– 4 cm ilgio, blyškiai aba gelsvai žalia varpa, susidedanti iš 5– 10 kiaušiniškų, iki 1 cm ilgio varpučių; žiedynlapiai ilgi, siauri. Pažiedės kiaušiniškos, spygliškai nusmailėjusios, blyškiai rusvos arba balzganos, turi žalią ruoželį per vidurį. Maišeliai žalsvi arba gelsvi rudi, 4–4,5 mm ilgio, ilgesni už pažiedes, šiaudų spalvos, blizgantys, su neryškiomis gyslomis abiejose pusėse, laipsniškai nusmailėdami, užsibaigia gana ilgu, truputį kūgišku, nesparnuotu, bet pakraščiais smulkiai dantytu, iš priekio ir užpakalio negiliai skeltu, dvidančiu snapeliu.
Žydi gegužės – birželio mėnesiais. Hemikriptofitas.

Augimvietės

Auga pelkėtose ir šlapiose pievose, šviesiuose supelkėjusiuose miškuose, krūmuose.
Paplitimas Lietuvoje: Gana reta. Iki šiol rastas nedaugelyje vietų: A. Freda (Kauno apyl.), Garmiškių km. (Kaišiadorių raj.) Liūliškių km. (Marijampolės raj.), Lukšių medelynas (Alytaus raj.), Mediniškių km. (Radviliškio raj.), Žiežmarių apyl. (Kaišiadorių raj.). Kadangi augalas yra labai panašus į Lapinę viksvą (Carex vulpina L.), o iš dalies ir į Carex contigua Hoppe ir nuo jų dažnai neskiriamos tai paplitimas dar mažai teištirtas.
Bendras paplitimas: Pietų Skandinavija, Vakarų ir Pietų Europa, europinės Rusijos dalies vakariniai pietiniai rajonai, Krymas, Kaukazas, Vidurinės Azijos pietrytiniai ir pietiniai rajonai, Mažoji Azija, Šiaurės Iranas. Priklauso europiniam floros elementui.

Panaudojimas

Vartojamas pynimo darbams. Yra nurodymų, kad pasižymi pluoštinėmis savybėmis.
Gvajkurų kalbos

Gvajkurų kalbos, dar vadinamos gvajkuranų kalbos, vajkuranų kalbos – Pietų Amerikos indėnų kalbų šeima, kurios kalbomis kalba gvajkurų gentys. Vartojamos Argentinoje, Paragvajuje, Brazilijoje (Pietų Mato Grose), rytų Bolivijoje. Kalbančiųjų skaičius ~60 tūkst. (2000 m.).
Gvajkurų kalbos dažnai jungiamos į hipotetinę matakų-gvajkurų grupę.

Fonetika

Gvajkurų kalboms būdingas paprastas vokalizmas (4-6 balsiai), daug uvuliarinių (q, G), palatalinių priebalsių, glotalinių pauzių. Abiponų kalba išsiskiria itin dažna priebalsių samplaika (ypač žodžių pradžiose ir pabaigose), tobų ir kitose kalbose tai pasitaiko rečiau, skiemenys pakankamai atviri.

Morfologija

Gvajkurų kalbos agliutinacinės – naujos žodžio reikšmės sudaromos pridedant priešdėlius ir priesagas. Daiktavardžiai kaitomi giminėmis, priklausomybės ryšiais. Veiksmažodžiai – laikais, asmenimis, skaičiais. Kaduvėjų kalboje yra leksiškai ir gramatiškai atskira vyrų kalba ir moterių bei vaikų kalba.
Aldona Misevičiūtė

Biografija

1947 m. baigė Lietuvos žemės ūkio akademiją. 1952 m. žemės ūkio mokslų kandidatė.
1952–1956 dirbo Žemdirbystės ir dirvožemio, 1957–1992 m. – Sodininkystės ir daržininkystės institutuose (iki 1987 m. Vytėnų sodininkystės ir daržininkystės bandymų stotis); 1957–1960 m. direktoriaus pavaduotoja, 1967–1986 m. Sodo augalų selekcijos skyriaus vedėja.
Real Madrid CF

2013–2014 sezonas

Atsidarius transferų langui pardavė Ricardo Carvalho, Jose Callejon, Raul Albiol, Gonzalo Higuaín, Mesut Özil išvykusius žaidėjus pakeitė Isco, Asier Illaramendi, Dani Carvajal. Taip pat iš patyrusio stratego Jose Mourinho komandos vairą perėmė Carlo Ancelloti. Pasikeitė ir pagrindiniai rėmėjai – lažybų bendrovės „Bwin“ užrašas perleido vietą „Fly Emirates“. Pasiruošimas sezonui buvo pradėtas Anglijoje, prieš Bournemouth FC klubą. Susitikimą 0-6 laimėjo svečiai iš Madrido. Prieš antras rungtynes buvo pratęstas kontraktas su komandos „ateities viltimi“ Jese Rodriugez.
Judantis tiltas

Judantis tiltas arba mobilus tiltas – tiltų, galinčių pajudėti pagal tam tikrą trajektoriją, rūšis. Tokie tiltai dažniausiai skirti praleisti praplaukiančius laivus. Laivui plaukiant eismas ant tilto yra nutraukiamas ir tiltas pajuda taip, kad galėtų praleisti laivą. Šie tiltai dažniausiai valdomi mechaniniu būdu.
Robert Lepage

Biografija

1978 m. baigė Kvebeko teatro konservatoriją. 1994 m. Kvebeke įkūrė teatro trupę „Ex Machina“. Spektakliuose plėtoja savęs pažinimo, kelionės temas, naudoja įvairius teatro žanrus, sudėtingas kompiuterių technologijas.
Arūnas Bėkšta

Mokslinė veikla

Tyrimų sritys:
XVI a. – XVIII a. Lietuvos tapyba ir jos technologija. Tyrė Aušros vartų „Švč. Mergelės Marijos“, „Trakų Madonos“, „Sapiegų Madonos“, „12 apaštalų“ Vilniaus arkikatedroje (Pranciškus Smuglevičius, 1785 m.) paveikslus, XVII a. Vilniaus vyskupų portretus.
Suaugusiųjų švietimas

Bibliografija

1. Bėkšta, A., Juozaitis, A.,M., Juozaitienė, R., Lukošūnienė, V. Tęstinis andragogų rengimas. Neformaliojo mokymo(si) modulis. Ugdymo plėtotės centras, Vilnius, 2012.
2. Bėkšta, A. (sud.) Muziejų edukacinės programos suaugusiesiems. Vilnius, Gimtasis žodis, 2010.
3. Бекшта, А., составитель. Этика и честность в государственной службе. Учебное пособие. Институт повышения квалификации государственных служащих Республики Таджикистан, Душанбе, 2009.
4. Ашурбекова Г., Бекшта А., Нуриддинов Х., Пурга У., Солиева М., Тураханова Д., Шарофова Г., Хайдаров А., Эргашева Ф. Управление человеческими ресурсами в госслужбе Таджикистана, учебное пособие. [на таджикском языке]. Душанбе.: "Эчод", 2009.
5. Bėkšta, A. Lukošūnienė, V. Mokymosi Pagrindai. Vilnius, Kronta. 2007.
6. Lukošūnienė, V., Bėkšta, A. (sud.) Mokomės dialogo. Kaip susikalbėti piliečiams, organiacijoms ir kultūroms. Knyga mokytojui. Lietuvos suaugusiųjų asociacija, 2005.
7. Lukošūnienė,A., Bėkšta, A. Mokomės dialogo. Kaip susikalbėti piliečiams, organiacijoms ir kultūroms. Metodiniai skaitiniai. Lietuvos suaugusiųjų asociacija, 2005.
8. Beksta, A.;Petkevicius, A. Local Government in Lithuania. In Decentralization: Experiments and Reforms.Local Government and Public Service Reform Initiative. Budapest, 2000, p.165-216.